CELEX: 62022TN0206
Language: fi
Date: 2022-04-20 00:00:00
Title: Asia T-206/22: Kanne 20.4.2022 – Makhlouf v. neuvosto

20.6.2022   
            
            
               FI
            
            
               Euroopan unionin virallinen lehti
            
            
               C 237/59
            
         
      Kanne 20.4.2022 – Makhlouf v. neuvosto
      (Asia T-206/22)
      (2022/C 237/77)
      Oikeudenkäyntikieli: ranska
      
         Asianosaiset
      
      
         Kantaja: Sara Makhlouf (Damaskos, Syyria) (edustajat: asianajajat G. Karouni ja K. Assogba)
      
         Vastaaja: Euroopan unionin neuvosto
      
         Vaatimukset
      
      Kantaja vaatii unionin yleistä tuomioistuinta
      
                  —
               
               
                  kumoamaan – siltä osin kuin kyseiset toimet koskevat kantajaa –
                  
                              —
                           
                           
                              Syyriaan kohdistettavista rajoittavista toimenpiteistä annetun päätöksen 2013/255/YUTP täytäntöönpanosta 21.2.2022 annetun neuvoston täytäntöönpanopäätöksen (YUTP) 2022/242 ja liitteen I,
                           
                        
                              —
                           
                           
                              Syyrian tilanteen johdosta määrättävistä rajoittavista toimenpiteistä annetun asetuksen (EU) N:o 36/2012 täytäntöönpanosta 21.2.2022 annetun neuvoston täytäntöönpanoasetuksen (EU) 2022/237 ja liitteen II,
                           
                        
            
                  —
               
               
                  velvoittamaan neuvoston maksamaan 10 000 euroa korvauksena kaikista aiheutuneista vahingoista.
               
            
                  —
               
               
                  Unionin yleisen tuomioistuimen työjärjestyksen 134 artiklan mukaan asianosainen, joka häviää asian, velvoitetaan korvaamaan oikeudenkäyntikulut. Sara Makhlouf vaatii, että neuvosto velvoitetaan vastaamaan omista oikeudenkäyntikuluistaan ja korvaamaan oikeudenkäyntikulut, jotka Makhloufille ovat aiheutuneet ja joiden perustelemiseen menettelyn aikana hän varaa itselleen oikeuden.
               
            
         Oikeudelliset perusteet ja pääasialliset perustelut
      
      Kanteensa tueksi kantaja vetoaa viiteen kanneperusteeseen.
      
                  1)
               
               
                  Ensimmäinen kanneperuste, joka perustuu puolustautumisoikeuksien ja oikeudenmukaista oikeudenkäyntiä koskevan oikeuden loukkaamiseen. Tältä osin kantaja moittii neuvostoa siitä, että se on loukannut hänen puolustautumisoikeuksiaan ja erityisesti hänen oikeuttaan tulla kuulluksi ennen hänen nimensä sisällyttämistä riidanalaisiin luetteloihin.
               
            
                  2)
               
               
                  Toinen kanneperuste, joka perustuu ilmeiseen arviointivirheeseen ja näytön puutteeseen. Kantaja väittää, että neuvoston väitteet, jotka koskevat sitä, että on olemassa ”vaara, että perittyjä varoja käytetään Syyrian hallinnon toiminnan tukemiseen ja että ne siirtyvät suoraan hallinnon hallintaan niin, että ne mahdollisesti myötävaikuttavat hallinnon siviiliväestöön kohdistamiin väkivaltaisiin tukahduttamistoimiin”, on hylättävä lopullisesti, koska ne ovat täysin perusteettomia eivätkä tosiseikat tue niitä.
               
            
                  3)
               
               
                  Kolmas kanneperuste, joka perustuu siihen, että suhteellisuusperiaatetta on loukattu perusoikeuksiin puuttumisen yhteydessä. Kantajan mukaan riidanalainen toimenpide on todettava pätemättömäksi, koska se on riidanalaisilla toimilla tavoitellun päämäärän kannalta suhteeton. Suhteettomuus johtuu erityisesti siitä, että toimenpide koskee erotuksetta kaikkia kantajan varoja.
               
            
                  4)
               
               
                  Neljäs kanneperuste, joka perustuu omaisuudensuojan loukkaamiseen. Kantaja väittää, että riidanalaisilla toimilla puututtiin perusteettomasti kantajan omaisuudensuojaan, koska niihin sisältyy erotuksetta sellaisia varoja, joita kantaja voi periä, ja henkilökohtaisia varoja.
               
            
                  5)
               
               
                  Viides kanneperuste, joka koskee vahingonkorvausvaatimusta.